Diari Oficial de la Generalitat Valenciana


Sumari del DOGV 6215, del 26-02-2010 (2010/1861)

Notificació de la Junta Arbitral del Transport d'Alacant sobre el laude arbitral dictat en l'expedient 038/09-A.
----------------------------------------------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1861


Data del document
:   08-02-2010

Organisme emissor
:   Conselleria d'Infraestructures i Transport

Tipus de document
:   Anunci

Notificació de la Junta Arbitral del Transport d'Alacant sobre el laude arbitral dictat en l'expedient 038/09-A. [2010/1861]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Carrocerías La Safor, SL, amb domicili a Alcoi (Alacant) que s'ha dictat laude en l'expedient 038/09-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:   
«Alacant, 17 de desembre de dos mil nou. A les 10.15 hores es constituïx la Junta Arbitral del Transport d'Alacant en la seu de l'avinguda d'Aguilera 1-6ª planta, pels membres expressats al marge, a fi de dictar el laude arbitral sobre la controvèrsia plantejada en l'expedient 038/09-A, promogut per Transportes Ochoa, SA, amb domicili a Alacant contra Carrocerías La Safor, SL, amb domicili a Alcoi (Alacant) en relació amb la reclamació següent: impagament de ports per servicis de transport realitzats en els mesos de desembre de 2008 i febrer i març de 2009 entre Alcoi i distintes poblacions de la península per un valor conjunt de 131,12 € (cent trenta-un euros amb dotze cèntims) inclòs l'IVA, segons factures núm. 4620.01818 de 31 desembre de 2008; 4620.00989 i 4620.00391 de 28 de febrer i 31 de març de 2009 respectivament, així com interessos financers. Comença la vista oral sense la compareixença de la reclamada, encara a pesar d'haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora Jose Vidal Rios, que ratifica la seua demanda i quantia expressades. Així mateix són aportades a l'expedient, com a prova documental, notificacions bancàries d'efectes impagats i factures no ateses. Atés la Junta Arbitral que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, en tant que afecta les qüestions competencials de les juntes arbitrals de transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'han exposat, s'arriba per unanimitat al laude següent: estimar la demanda interposada per Transportes Ochoa, SA, contra Carrocerías La Safor, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritats. Conseqüentment amb allò que s'ha exposat procedix que Carrocerías La Safor, SL, abone a Transportes Ochoa, SA, la quantitat de 131,12 € (cent trenta-un euros amb dotze cèntims), inclòs l'IVA en concepte de ports després de liquidació, més els interessos legals de demora a què hi haguera lloc des del moment de la interposició de la demanda el 25 de maig de 2009 fins a la data d'este laude. Este laude serà executiu en cas d'incompliment en el termini de 20 dies comptadors a partir de l'endemà de la recepció d'este. Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els dos mesos següents al de la notificació, o d'aclariment, en els deu dies següents al de l'expressada notificació. Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes. El que perquè conste, s'arxive i es trasllade a les parts firmen els membres de la Junta al lloc i en la data indicats.»  
Alacant, 8 de febrer de 2010.- El president: Manuel Gálvez Acero.